ถ้าเรากินยาคุมแบบ28เม็ดในวันที่ไม่มีประจำเดือน เพราะเป็นคนที่ประจำเดือนมาไม่ปกติจะส่งผลอะไรมั้ยคะ ถ้ากินเม็ดแรกจะสามารถป้องกันได้ทันทีเลยมั้ย หรือต้องทานจนหมดแผงถึงจะมีประสิทธิภาพในการป้องกันการตั้งครรภ์อย่างสมบูรณ์คะ
สวัสดีค่ะ ยาคุมกำเนิดแบบแผง 28 เม็ดนั้น เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้าไม่ได้กินตอนมีประจำเดือน ควรกินให้ครบ 7 วันก่อน ค่อยมีเพศสัมพันธ์ และกินต่อเนื่องอย่างสม่ำเสมอจนหมดแผงค่ะ